Braziliya COVID-19 yuqtirish holatlari soni bo‘yicha dunyoda AQShdan keyin ikkinchi o‘rinda bormoqda. Foto: REUTERS / Amanda Perobelli Braziliyada oxirgi sutka davomida 40,9 mingdan ortiq kishida COVID-19 yuqtirish holatlari qayd etildi. Bu haqda G1 yangiliklar portali xabar berdi. Mamlakatda kasallikka chalinganlarning umumiy soni 1,192 mln kishidan oshib ketdi. Bundan tashqari, sutka davomida 1,1 mingdan ortiq kishi koronavirusdan vafot etdi, kasallikdan vafot etganlarning umumiy soni 53,8 mingga yetdi. Braziliya COVID-19 yuqtirish holatlari soni bo‘yicha dunyoda AQShdan keyin ikkinchi o‘rinda bormoqda. Lotin Amerikasida yangi kasallanish holatlari o‘sishi AQSh va Yevropadagi sur’atdan ham yuqoriroq. Ekspertlarning baholashicha, mintaqadagi aksar davlatlarda pandemiya hali eng yuqori nuqtasidan o‘tib bo‘lmadi.